als_Latn dik_Latn sag_Latn
Në Gjakovë do të prodhohen mbulesat për Wolksfagen, Audi, Volvo
Tani veq ka filluar konkretizimi i punesimit te 100 punetorëve te ri ne komunen e Gjakovës
Në Gjakovë do të prodhohen mbulesat për makinat Wolksfagen, Audi dhe Volvo. Kjo pas nënshkrimit të kontratës që ka bërë kryetarja e Gjakovës, Mimoza Kusari me kompaninë e njohur Trox
Nënshkrimi i kontratës është bërë në Goteborg të Suedisë ndërsa bëhet e ditur se tani do të hapet edhe konkursi për punë.
Para nënshkrimit të kësaj kontrate profitabile për punësim për qytetarët e komunës së Gjakovës, fillimisht kryetarja Mimoza Kusari Lila ka vizituar fabrikën e automobilëve Volvo, ku nga afër ka parë linjën e prodhimit dhe mbulesat të cilat përmes kompanisë “Trox” nga Goteborgu, tash do të prodhohen në Gjakovë.
Prodhimi i deritashëm i këtyre mbulesave për Volvo, Wolksfagen dhe Audi bëhet në Ukrainë.
Pas disa javëve kur të angazhohen njëqind punëtorët e parë, një pjesë e prodhimit do të kryhet në Gjakovë.
Kjo u mundësua përmes partneritetit me kompaninë kosovare “Mabetex” SHA dhe kompanisë bijë “Intertex” në Gjakovë.
Gjithashtu, Kusari – Lila, në qytetin e Goteborgut ka takuar edhe zëvendëskryetaren, Elisabet Rothenberg, me të cilën ka biseduar për thellimin e bashkëpunimit në fushën e shërbimeve publike, kulturës dhe shkëmbimit akademik.
Njëherit, kompania “Mabetex” ka nënshkruar kontratë edhe me kompaninë amerikane nga Wisconsin, “Blue Stone Safety”, e cila gjithashtu në industrinë e tekstilit do të prodhojë uniforma të punës dhe jelekë antiplumb për eksport.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn